Source: https://ispis.sk/judikatura/KSKE/3Sd23/2012
Timestamp: 2020-03-28 11:08:09+00:00

Document:
KSKE 3 Sd 23/2012 - iSpis
iSpis Judikatúra – KSKE 3 Sd 23/2012
KS v Košiciach, dátum 17.04.2012, sp.zn. KSKE 3 Sd 23/2012
§ 74 zákona č. 461/2003 § 81 ods. 2 zákona č. 461/2003 § 250l ods. 2 OSP § 250a OSP § 250d ods. 3 OSP § 250h ods. 2 OSP § 146 ods. 1 písm. c) OSP § 246c ods. 1 OSP § 42 ods. 3 OSP
Súd: Krajský súd Košice Spisová značka: 3Sd/23/2012 Identifikačné číslo súdneho spisu: 7012200284 Dátum vydania rozhodnutia: 18. 04. 2012 Meno a priezvisko sudcu, VSÚ: JUDr. Valéria Mihalčínová ECLI: ECLI:SK:KSKE:2012:7012200284.1
Uznesenie Krajský súd v Košiciach, v právnej veci navrhovateľky: K. H., trvale bytom O. XXX/XX, I., proti odporkyni: Sociálna poisťovňa, ústredie so sídlom Ul. 29. augusta č. 8, Bratislava, v konaní o opravnom prostriedku navrhovateľky proti rozhodnutiu odporkyne č. XXX XXX XXXX X zo dňa 7. februára 2012, takto
Podaním zo dňa 6. marca 2012 sa navrhovateľka domáha preskúmania rozhodnutia odporkyne č. XXX XXX XXXX X zo dňa 7. februára 2012, ktorým jej podľa § 74 zákona č. 461/2003 Z. z. o sociálnom poistení v znení neskorších predpisov, priznala vdovský dôchodok od 7. januára 2012, v sume 273,50 eur mesačne. Z dôvodu, že ku dňu priznania vdovského dôchodku navrhovateľka už poberala starobný dôchodok, bola zároveň odporkyňou suma vyplácaných dôchodkov upravená v súlade s § 81 ods. 2 zákona o sociálnom poistení tak, že vdovský dôchodok bude vyplácaný v plnej sume, lebo je vyšší ako poberaný starobný dôchodok a tento bude vyplácaný v polovičnej sume.
Proti tomuto rozhodnutiu podala včas opravný prostriedok - odvolanie navrhovateľka z dôvodu, že nesúhlasí s úpravou vyplácaných dôchodkov, nakoľko upravená suma dôchodkov sa jej zdá byť nízka s prihliadnutím na jej nepriaznivú finančnú situáciu.
Navrhovateľka na pojednávaní dňa 18. apríla 2012 vzala svoj návrh v celom rozsahu späť.

References: § 74
 § 81
 § 250
 § 250
 § 250
 § 250
 § 146
 § 246
 § 42
 súd 
 súd 
 § 74
 § 81